
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 36ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  493/2011

ΘΕΜΑ: Έγκριση υποβολής πρότασης προς τη «Μονάδα Οργάνωσης της Διαχείρισης Αναπτυξιακών Προγραμμάτων» και ένταξή της στο Επιχειρησιακό Πρόγραμμα «ΤΕΧΝΙΚΗ ΥΠΟΣΤΗΡΙΞΗ ΕΦΑΡΜΟΓΗΣ», κατηγορίας πράξεων: «Ενίσχυση της Διοικητικής Οργάνωσης και ενίσχυση της διαχειριστικής επάρκειας των δικαιούχων φορέων για την υλοποίηση συγχρηματοδοτούμενων δράσεων
    Στον Πύργο και στο Δημοτικό Κατάστημα σήμερα την 8η του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 54851/2-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης (προσήλθε στο 3ο θέμα της Η.Δ.),  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτιος, 23. Ανδριόλας Γεώργιος, 24. Κουρμπανάς Γεώργιος, 25. Λιατσής Δημήτριος, 26. Γεράνιος Κων/νος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία και 2. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου βάσει του άρθρου 67 παρ. 7 έθεσε υπόψη του Δ.Σ το θέμα (1ο): «Έγκριση υποβολής πρότασης προς τη «Μονάδα Οργάνωσης της Διαχείρισης Αναπτυξιακών Προγραμμάτων» και ένταξή της στο Επιχειρησιακό Πρόγραμμα «ΤΕΧΝΙΚΗ ΥΠΟΣΤΗΡΙΞΗ ΕΦΑΡΜΟΓΗΣ», κατηγορίας πράξεων: «Ενίσχυση της Διοικητικής Οργάνωσης και ενίσχυση της διαχειριστικής επάρκειας των δικαιούχων φορέων για την υλοποίηση συγχρηματοδοτούμενων δράσεων» και παραχώρησε το λόγο στον Αντιδήμαρχο της Δ/νσης Τεχνικών Υπηρεσιών και Περιβάλλοντος, ο οποίος αιτιολογώντας το κατεπείγον του θέματος του θέματος ανέφερε:

«Ο δήμος λόγω του ότι βρίσκεται σε μια θέση που πρέπει να αντιμετωπίσει το πρόβλημα του ΕΣΠΑ και με τις τεχνικές υπηρεσίες που διαθέτει, οι χρόνοι είναι περιορισμένοι και δεν μπορεί να ανταποκριθεί στις απαιτήσεις, ζητάει την τεχνική υποστήριξη ενός τεχνικού συμβούλου, έτσι ώστε να μπορέσει να ολοκληρώσει τους φακέλους για την υποβολή τους, στους συγκεκριμένους άξονες. Η τεχνική υπηρεσία έχει αρκετά έργα ωριμάσει  αλλά η τακτοποίηση των φακέλων είναι ένα ξεχωριστό αντικείμενο, το οποίο χρειάζεται εξειδικευμένες γνώσεις. Έτσι λοιπόν ζητάμε από το σώμα να εγκρίνει την τεχνική υποστήριξη από κάποιο τεχνικό σύμβουλο του παραπάνω έργου». 

Κατόπιν ο Πρόεδρος κάλεσε το σώμα να εγκρίνει το κατεπείγον του θέματος. Το Δημοτικό Συμβούλιο ενέκρινε κατά πλειοψηφία το κατεπείγον του θέματος.

Μειοψήφησαν οι Δημοτικοί Σύμβουλοι κ.κ. Χ. Γιάνναρος, Α. Καραμπέτσος και Ι. Σεφερλής.


Στη συνέχεια εισηγούμενος το θέμα ο Αντιδήμαρχος κ. Β. Παναγόπουλος ανέφερε: «Προτείνεται η υποβολή πρότασης του Δήμου Πύργου και η ένταξή της στα πλαίσια της ανοιχτής πρόσκλησης στο επιχειρησιακό πρόγραμμα «Τεχνική Υποστήριξη Εφαρμογής», Άξονας προτεραιότητας 1: «Υποστήριξη επιτελικών δομών λειτουργικών και δικαιούχων φορέων», ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) και Κωδικό θεματικής Προτεραιότητας: 85 – «Προετοιμασία, εφαρμογή, παρακολούθηση και Επιθεώρηση»
Σκοπός είναι, η ανάπτυξη δράσεων ενίσχυσης της διοικητικής οργάνωσης του δήμου με συμβούλους που διαθέτουν εξειδικευμένη τεχνογνωσία για την επιτάχυνση της διαδικασίας ωρίμανσης – υλοποίησης πράξεων συγχρηματοδοτούμενων από το ΕΣΠΑ».

Τέλος ο Πρόεδρος κάλεσε τους Δημοτικούς Συμβούλους, ν’ αποφασίσουν επί της πρότασης του Αντιδημάρχου.

Το Δημοτικό Συμβούλιο Πύργου,

Έχοντας υπόψη:

· Το άρθρο 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ

· Την εισήγηση του Αντιδημάρχου,  μετά από διαλογική συζήτηση,

α π ο φ α σ ί ζ ε ι


Κατά πλειοψηφία:
1. Εγκρίνει το κατεπείγον του θέματος.
2. Εγκρίνει την υποβολή πρότασης του Δήμου Πύργου στη «Μονάδα Οργάνωσης της Διαχείρισης Αναπτυξιακών Προγραμμάτων» και την ένταξή της στα πλαίσια της ανοιχτής πρόσκλησης του επιχειρησιακού προγράμματος «Τεχνική Υποστήριξη Εφαρμογής», Άξονας προτεραιότητας 1: «Υποστήριξη επιτελικών δομών λειτουργικών και δικαιούχων φορέων», ο οποίος συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) και Κωδικό θεματικής Προτεραιότητας: 85 – «Προετοιμασία, εφαρμογή, παρακολούθηση και Επιθεώρηση»


Σκοπός είναι, η ανάπτυξη δράσεων ενίσχυσης της διοικητικής οργάνωσης του δήμου με συμβούλους που διαθέτουν εξειδικευμένη τεχνογνωσία για την επιτάχυνση της διαδικασίας ωρίμανσης – υλοποίησης πράξεων συγχρηματοδοτούμενων από το ΕΣΠΑ».
Μειοψηφούντων των δημοτικών συμβούλων κ.κ Χ. Γιάνναρου – Επικεφαλής της παράταξης «Λαϊκή Συσπείρωση» και του μέλους αυτής Α. Καραμπέτσου, οι οποίοι ανέφεραν: «Ψηφίζουμε αρνητικά, ζητώντας από τη δημοτική αρχή, το δήμαρχο και το Δ.Σ., να διεκδικήσουμε εργαζόμενους, που να καλύπτουν συνολικά και πλήρως τις ανάγκες».
Επίσης δήλωσε ότι καταψηφίζει το θέμα και ο Επικεφαλής της παράταξης «Ανταρσία στο δήμο Πύργου» κ. Ι.Σεφερλής. 
Η παρούσα απόφαση έλαβε αύξοντα αριθμό 493/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  21 – 12 - 2011

Ο ΔΗΜΑΡΧΟΣ

ΜΕΔ

